No Gat Moa Haus bilong Prea, Wanpela Haus I Save Prea Tasol
Bilong wanem yumi no gat wanpela haus bilong prea moa tude? Em i dispela wanpela askim i bin kam
long wanpela man husat i strong long painim tok tru bilong Baibel na em i stap ples klia olsem as bilong
askim bilong em i stap long MATYU 21:13, dispela i tok,
Na tokim ol, Rait i stap pinis, Ol bai kolim haus bilong Mi haus bilong prea. Tasol yupela i bin mekim em i
kamap hul bilong ol stilman.
Long klia long dispela, plis lukim na tingim toktok bilong Bikpela Jisas Kraist, “Rait i stap pinis”. Olsem na,
Kraist i bin kolim dispela hap bilong Rait Holi we em i stap pinis long rait.
Insait long AISEA 56:7, em i tok,
Yes bai Mi bringim ol long maunten holi bilong Mi, na mekim ol i pulap long amamas tru insait long haus
bilong prea bilong Mi. Ol ofa ol i kukim olgeta na ol sakrifais bai stap orait long Mi antap long alta bilong
Mi. Long wanem ol bai kolim haus bilong Mi wanpela haus bilong prea bilong olgeta manmeri.
Haus bilong Bikpela bai kamap wanpela haus bilong prea. Dispela toktok bilong God stret em tu i stap
long rait insait long buk bilong Ol Stori na insait long 1 King. Jeremaia, wanpela profet i go long ol kantri,
long wankain pasin em i bin tok profet olsem tru bai i gat lain manmeri husat bai mekim haus bilong
prea bilong God i kamap wanpela hul bilong ol raskol stilman o ol stilman.
JEREMAIA 7:11 i tok,
Ating dispela haus, dispela ol i kolim long nem bilong Mi, i kamap wanpela hul bilong ol raskol stilman
long ai bilong yupela, a? Lukim, yes, Mi bin lukim pinis dispela, BIKPELA i tok.
Orait, bipo yet long Bikpela Jisas Kraist bin toktok long em, profet Jeremaia i bin tok profet pinis long em.
Taim Kraist bin tok, “Ol bai kolim haus bilong Mi haus bilong prea. Tasol yupela i bin mekim em i kamap
hul bilong ol stilman”
(MATYU 21:13), Em i bin yusim tok bilong Rait Holi. Pastaim tru em i no bin kam
long Em. Tingim olsem Papa bin salim Bikpela Jisas Kraist long autim tok bilong Papa. Long dispela as i
gat ol dispela toktok bilong Papa insait long Olpela Kontrak, Bikpela Jisas Kraist bin toktok gen long ol.
JON 12:49-50 i tok,
49 Long wanem, Mi no bin toktok long laik bilong Mi Yet. Tasol Papa husat i salim Mi, Em i givim Mi
wanpela tok strong, long Mi mas tok wanem, na long wanem samting Mi mas toktok.
50 Na Mi save long tok strong bilong Em em i laip i stap gut oltaim oltaim. Olsem na wanem samting Mi
toktok, yes, olsem Papa i tokim Mi, olsem tasol Mi toktok.
Yumi inap klia tru olsem wanem samting Bikpela Jisas Kraist bin toktok ol i ol toktok stret bilong Papa
bikos Papa bin tok strong long Em long toktok stret wanem samting Papa bin tokim Em.
Kraist bin tok olsem ol bin mekim haus bilong God, dispela em i wanpela haus bilong prea, i kamap
wanpela hul bilong ol stilman bikos em i bin kamap wanpela ples bilong wok bisnis bilong ol man bilong
senisim mani na ol man bilong salim ol balus, ol pikinini sipsip, na i go. Tingim olsem ol balus na ol
pikinini sipsip ol i wanem samting ol Ju bin ofaim long alta bipo, olsem na ol dispela bisnisman long taim
bilong Bikpela Jisas Kraist bin mekim ol dispela samting isi long ol i baim, olsem na, haus bilong prea
bilong God bin kamap wanpela hul bilong ol stilman.
Nau, bilong wanem i no gat haus bilong prea moa? I gat nid long bekim dispela askim wantaim liklik
tasim bilong histori na liklik tasim bilong pasin bilong spirit sait.
Long taim bilong Bikpela Jisas Kraist, long yia 40 nabaut… Bilong wanem mi bin tok yia 40? Em i bikos
kalenda bilong yumi nau, kalenda Rom, em gat asua. Em i sot long 5 o 6 yia nabaut. Kalenda Rom i tokim
yumi olsem dispela em i yia 2019 taim em i mas 2025 o 2024 pinis.
KRAIST BIN BON LONG WANEM YIA STRET?
ZENIT International News Agency
Taim Dionysius Exiguus bin kaunim de bilong bon bilong Kraist long Middle Ages, em bin kolim yia bilong
Bon bilong Kraist (Nativity) olsem 1 A.D., na tok olsem bon de bilong Jisas em i 25 Disemba bilong dispela
yia. Yia i stap bipo stret long dispela em i yia 1 B.C. Sapos em i kam long ol i no gat save o ol i wokim long
mats, em i no bin putim wanpela yia Ziro.
Long mekim ol samting i hatpela moa, em i luk olsem Dionysius bin mekim wanpela asua long ol kaunim
bilong em. Herot Bikpela, husat Baibel i tok olsem em i stap laip long taim bilong bon bilong Kraist, em i dai pinis long yia 4 B.C. bilong bihainim ol ripot bilong Josephus. Bilong bihainim Gutnius bilong Matyu,
taim Herot i no bin inap long trikim ol man bilong lukluk long ol sta (astrologers) i go long stiaim em long
Pikinini, em bin tok strong long kilim i dai olgeta bebi boi long Betlehem. Bikos tok strong bilong Herot
(dispela ol man i no givim witnes ausait long ol Gutnius, tasol em i wanbel wantaim pasin bilong em
insait long histori) em i long kilim olgeta bebi husat krismas bilong ol i stap daunbilo long tupela yia,
dispela samting bin kamap i no moa long tupela yia bihain long bon bilong Kraist. Sapos yumi tingting
olsem dispela bin kamap klostu long pinis bilong laip bilong Herot (i gat bikpela sans olsem dispela i tru),
dispela i putim bon bilong Kraist long yia 5 o 6 B.C.
Samting i stap tru em i olsem, Kraist i no bin bon long 1 B.C. olsem wanem samting ol man bilong raitim
histori i traim long mekim yumi bilip. Dispela rait mi soim antap em i bin putim bon bilong Kraist long 6
B.C. taim yu skelim samting tru olsem, long kamap long A.D., yumi mas kaunim 10 B.C., 9 B.C., 8 B.C., 7
B.C., 6 B.C., 5 B.C., 4 B.C., 3 B.C., 2 B.C., 1 B.C., 0 B.C., na bihain 1 A.D., na i go. Olsem na, kalenda bilong
yumi nau em i sot long 6 yia nabaut.
Sapos yumi bai yusim dispela kalenda yumi gat nau (dispela i sot long klostu 6 yia), taim Bikpela Jisas
Kraist i bin stap long hap long Jerusalem, bilong bihainim skelim bilong ol Katolik, em i bin gat 33
krismas. Em i long dispela taim Em i bin tokim ol aposel olsem tempel, o haus bilong prea, bai bagarap
olgeta. Sapos Em i bin gat 33 krismas long dispela taim stret, na sapos yumi bai skruim dispela 6 yia i sot,
em i mas kain olsem 39 o bipo long 40 B.C.
Wanem samting Em i bin tokim ol aposel tru tru em i wanpela tok profet bilong dispela bagarap olgeta
bilong kamap bihain bilong Jerusalem long 70 A.D. I gat ol dispela samting tru bilong pruvim olsem
dispela woa ami Rom, husat bin bagarapim tempel olgeta, bin kamapim long Jerusalem, em i bin kamap
long 70 A.D.
I Kam long Arch bilong Taitas long Rom…
Arch bilong Taitas em i wanpela arch bilong givim ona long namba wan handet yia, em i stap long Via
Sacra, Rome, long saut is bilong Roman Forum tasol. Domitian, king bilong Rom, i bin wokim em long 82
A.D. bihain liklik long dai bilong brata bilong em Taitas bilong tingim na amamasim ol winim pait bilong
Taitas, wanpela bilong ol em i Taim bilong Kisim Jerusalem long 70 A.D.
Dispela arch bilong holim tingting, ol i kolim Arch bilong Taitas, long Via Sacra, Rome em i tok yes long
tru tru i gat wanpela woa long Jerusalem long 70 A.D.
Insait long MATYU 24:1-2 dispela em i tok bilong Bikpela Jisas Kraist,
1 Na Jisas i go ausait, na lusim tempel. Na ol disaipel bilong Em i kam long Em bilong soim Em ol haus
bilong tempel.
2 Jisas i tokim ol, Ating i yes long yupela i lukim olgeta dispela samting? Tru tumas, Mi tokim yupela, Bai i
no gat wanpela ston i stap yet hia antap long narapela, long ol bai i no inap tromoi i go daun.
Kraist i bin tok i go pas long ol aposel long bagarap olgeta bilong tempel, o haus bilong prea.
Long bekim dispela askim, bilong wanem i no gat haus bilong prea moa nau? Long bodi sait, yumi no gat
tempel moa bikos em i bagarap olgeta pinis long taim bilong woa. Wanem samting i stap yet em i dispela
banis bilong Jerusalem ol i kolim nau olsem Banis bilong Krai (The Wailing Wall). Ol memba bilong pasin
lotu bilong ol Ju i save prea long em. Tempel pastaim tru i no stap moa. Ol narapela tempel i bin kisim
ples bilong em. Long Jerusalem i gat wanpela haus lotu Katolik i stap long en, na i gat dispela bikpela ston i bilong ol Muslim. I gat wanpela hap stret tu we ol Muslim, ol Ju, na ol Kristen i birua
wanpela long narapela oltaim. I gat pait long hap oltaim.
Dispela haus bilong prea, o tempel long Jerusalem, Solomon bin wokim pastaim tru, em i bin bagarap
olgeta long taim bilong dispela woa kingdom bilong Rom bin kamapim long 70 A.D. Bikpela Jisas Kraist i
bin tok i go pas long bagarap olgeta bilong em 30 yia bipo long em i bin kamap. Na profet Daniel i bin tok
profet tu long em.
DANIEL 9:2 i tok,
Insait long namba wan yia bilong em i bosim kingdom, mi Daniel i kisim save long ol buk long namba
bilong ol yia, long tok bilong BIKPELA i bin kam long Jeremaia dispela profet. Mi klia long Em bai inapim
seventi yia long ol bagarap bilong Jerusalem.
Profet Daniel i bin tok profet olsem bai i gat bruk daun long Jerusalem. Long wankain pasin Bikpela Jisas
Kraist i bin tok i go pas long dispela wanpela sting samting bilong bruk daun bai kamap long Jerusalem.
MATYU 24:15 i tok,
Olsem na taim yupela bai lukim sting samting bilong taim bilong stap nating olgeta, dispela profet Daniel
i toktok long en, i sanap long ples holi, (husat man i ritim, larim em kisim save,)
Yumi olgeta save olsem dispela ples holi em i toktok long en em i dispela tempel. Bikpela Jisas Kraist i bin
tok profet long bagarap olgeta bilong em, taim Em i yusim dispela toktok bilong profet Daniel. Em i
minim olsem, Bikpela Jisas Kraist i bin yusim tok bilong profet Daniel husat, long sait bilong em, em tu i
bin yusim tok bilong profet Jeremaia. Profet Jeremaia i bin givim moa save long sait bilong dispela bruk
daun i laik kamap long Jerusalem.
JEREMAIA 4:11-13 i tok,
11 Long dispela taim bai ol i tokim ol dispela lain manmeri na long Jerusalem, Wanpela win i drai bilong
ol ples antap long ples i no gat man i go long pikinini meri bilong ol manmeri bilong Mi, i no bilong
wokim win, o bilong klinim,
12 Yes, wanpela win i pulap i kam long ol dispela ples bai kam long Mi. Nau tu bai Mi givim mekim save i
birua long ol.
13 Lukim, em bai kam antap olsem ol klaut, na ol karis bilong em bai stap olsem wanpela raunwin. Ol
hos bilong em i ran hariap moa long ol igal. Tok lukaut i kam long mipela! Long wanem, ol i kisim kago
bilong pait bilong mipela pinis.
Dispela “win” Jeremaia i toktok long em em i no toktok long win long bodi sait bikos win long bodi sait,
moa yet sapos em i strong, tru tru em i winim na klinim wanpela hap. Win long bodi sait i save kolim ol
samting na em i inap long rausim das. Tasol, dispela “win” em i toktok long en em i mekim pasin i birua
long dispela. Em i no long winim wanpela hap, tasol long bringim hot. Na em i no long klinim wanpela
hap, tasol long bringim doti.
Dispela “win” em i wanem? Klia tru, dispela i no wanpela win nating bikos em i gat ol karis bilong pait.
Dispela “win” i toktok long dispela samting nogut i sapos long kamap long Jerusalem.
JEREMAIA 4:19 i tok,
Ol rop bilong bel bilong Mi, ol rop bilong bel bilong Mi! Mi gat pen long bel bilong Mi stret. Bel bilong Mi
i wokim wanpela nois insait long Mi. Mi no inap pasim maus bilong Mi, bilong wanem, yu bin harim, O
tewel bilong Mi, nois bilong biugel, tandok bilong bikpela pait.
Klia tru, dispela “win” i minim dispela woa bai i kamap long Jerusalem. Tru tru, dispela woa i bin kamap
na em i bin kamapim bagarap olgeta bilong Jerusalem. Dispela tempel ol i kolim haus bilong prea em i
bin bagarap olgeta olsem na i no gat wanpela ston bin stap antap long narapela ston. Tasol nau, ol
tempel bilong ol dispela narapela lotu lain i ol birua bilong Kraist, ol i bin kisim ples bilong dispela tempel
o haus bilong prea.
Tasol, i gat dispela narapela “haus” God i skulim insait long Baibel, dispela wanpela haus em i piksa
bilong Sios.
1 TIMOTI 3:15 i tok,
Tasol sapos mi stap yet longpela taim, long yu ken save long yu yet mas wokabaut olsem wanem insait
long haus bilong God, dispela em i sios bilong God i stap laip, bikpela pos na graun bilong tok tru.
Nau yumi gat dispela wanpela “haus” God i minim long stap oltaim oltaim. Em i dispela wanpela haus i
no gat wanpela inap bagarapim olgeta bikos i no gat narapela husat bin wokim em . Bikpela Jisas Kraist
yet bin wokim em. Em i bin tok, “Antap long dispela ston bai Mi wokim sios bilong Mi. Na ol dua bilong
banis bilong hel bai i no inap winim pait birua long en.”
(MATYU 16:18) I no gat wanpela pawa long
dispela graun inap bagarapim sios olgeta, o dispela haus bilong God.
Dispela haus bilong spirit sait yumi gat nau long dispela graun em i Sios bilong God husat ol bilip, ol lo
God bin makim, na ol lo bilong en i stap pinis long rait bilong Baibel. Sios em i dispela haus bilong God
Em i minim long stap oltaim oltaim.
EFESAS 3:10-11 i tok,
10 Long dispela as, long nau long ol hetman bilong gavman na ol man i gat pawa long ol ples long heven,
long wok bilong sios, i ken save long dispela planti kain kain save tru bilong God,
11 Bilong bihainim dispela tingting bilong mekim samting oltaim oltaim Em i tingting bilong mekim insait
long Kraist Jisas, Bikpela bilong yumi.
Em i dispela Sios God i bin givim wok long en long skulim kain kain save tru bilong God bilong bihainim
tingting bilong mekim samting oltaim oltaim. Dispela Sios Bikpela Jisas Kraist i bin wokim long namba
wan handet yia bilong taim bilong yumi em i dispela wanpela lain God i bin makim long stap oltaim
oltaim. I no gat rot moa long em bai bagarap olgeta.
Namba wan haus bilong God long Jerusalem em i bin stap wanpela haus bilong prea. Em i bagarap
olgeta pinis. Em i go pinis. Nau yumi gat dispela narapela haus i stap oltaim oltaim, Sios, o haus bilong
God. Long dispela as em i no fit moa long kolim em wanpela haus bilong prea. Nau em i fit long kolim em
olsem dispela haus i save prea.
HIBRU 3:6 i tok,
Tasol Kraist, olsem wanpela Pikinini Man i bosim hauslain bilong Em Yet, hauslain bilong husat yumi
stap,…
Long save gut moa, yumi ken go long HIBRU 10:21. Em i tok,
Na taim yumi gat wanpela hetpris i bosim haus bilong God,
Yumi gat wanpela hetpris antap long haus bilong God, na dispela em i Bikpela Jisas Kraist. HIBRU 3:1 i
tok,
Olsem na, ol brata holi, ol man i kisim hap insait long singaut bilong heven, tingim na skelim dispela
Aposel na Hetpris bilong tokaut bilong bilip bilong yumi, Kraist Jisas.
Kraist Em i dispela bikpris insait long haus bilong God, dispela em i Sios bilong God. Haus em i Sios yet.
Em i no wanpela haus long bodi sait. Em i no wanpela haus ol i wokim long simen, ston, ain, na i go.
Sios em i haus bilong God nau. Mi wanbel olsem haus bilong God long Jerusalem ol i kolim em olsem
haus bilong prea. Tasol em i no sanap moa. Em i bagarap pinis 2000 yia bipo. Tasol i gat dispela wanpela
haus bai i no inap bagarap olgeta. Em i haus bilong God, dispela em i Sios bilong God.
Ol Kristen bilong namba wan handet yia i bin tok, “Kraist, olsem wanpela Pikinini Man i bosim hauslain
bilong Em Yet, hauslain bilong husat yumi stap.” (HIBRU 3:6). Sapos yumi, insait long Sios bilong God, i
stap haus bilong God, orait i no gutpela long kolim Sios bilong God olsem wanpela haus bilong prea.
Tasol, yumi mas kolim em stret olsem wanpela haus i save prea.
Givim biknem i go long God!
Tok Lukaut: Ol lain bilong tanim tok bilong mipela ol i lukaut na yusim gut tru save bilong ol taim ol i bin tanim dispela blog i go long Tok Pisin. Tasol, ControversyExtraordinary.com i no tok olsem olgeta infomesen ol i bin tanim i no gat asua bikos long sampela ol samting. Taim i gat sampela asua namel long rait i nambawan tru i stap long tok Inglis na rait ol i bin tanim long Tok Pisin, rait i nambawan tru i stap long tok Inglis i winim narapela oltaim.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn eng_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn fra_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn